Mazmur saben dina tansah nunggu tekané guru pangganti ing sawijining papan anggegana lawas, ya iku siji-sijiné papan kang bisa nggayutaké kampung iku saka kauripan ing njaba. Kampung kang dumunung ing laladan pagunungan tengah Papua, ya iku laladan kang cukup angel diparani. Ésuk iku dhèwèké nyawang kanthi kebak pangarep-arep ing langit, muga-muga dina iku ana motor mabur kang teka lan nggawa guru pangganti amarga wis 6 sasi ora ana guru kang mulang. Sawisé Mazmur nguncalaké panyawangé marang bapak Yakob, sawijining pria wis umur kang isih njaga tradhisi, lan saka bapak Yakob, Mazmur ngerti menawa guru ora bakal teka. Dhèwèké banjur mlayu menyang sekolah lan mènèhi kabar kanca-kancané, Thomas, Yokim, Agnes lan Suryani kang tansah setya nunggu kabar iku.